หุ้นสหรัฐฯขยับลง
ตลาดหุ้นสหรัฐฯปิดในแดนลบ ดัชนีหุ้นดาวโจนส์ ลดลง 20.58 จุด ปิดที่ 14,054.79 จุด
1 มี.ค. 2556

ตลาดหุ้นสหรัฐฯปิดในแดนลบ ดัชนีหุ้นดาวโจนส์ ลดลง 20.58 จุด ปิดที่ 14,054.79 จุด ตลาดหุ้นสหรัฐฯวานนี้(28ก.พ.) ปิดในแดนลบ จากแรงเทขายในช่วง 10 นาทีสุดทัาย  ดัชนีหุ้นดาวโจนส์ ลดลง 20.58 จุด (0.15 เปอร์เซ็นต์) ปิดที่ 14,054.79 จุด แนสแดค ลดลง 2.07 จุด (0.07 เปอร์เซ็นต์) ปิดที่ 3,160.19 จุด เอสแอนด์พี ลดลง 1.43 จุด (0.09 เปอร์เซ็นต์) ปิดที่ 1,514.56 จุด ขณะที่ราคาน้ำมันลดลงช่วงท้ายของการซื้อขาย ทั้งที่ทรงตัวในกรอบแคบๆตลอดทั้งวัน ด้วยเทรดเดอร์กล่าวโทษไปที่การปรับพอร์ตลงทุนในวันสุดท้ายของเดือน       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน ลดลง 71 เซนต์ ปิดที่ 92.05 ดอลลาร์ต่อบาร์เรล ส่วนเบรนท์ทะเลเหนือลอนดอน งดส่งมอบเดือนเดียวกัน ลดลง 49 เซนต์ ปิด 111.38 ดอลลาร์ต่อบาร์เรล